VIDEO Ce a avut de spus Elias Charalambous, după ce FCSB a fost zdrobită de Rapid + replică pentru Gigi Becali
Rapid a surclasat-o pe FCSB cu scorul de 4-0 pe Arena Naţională, într-un meci din etapa a 30-a a Superligii, ultima a sezonului regulat.
Tehnicianul liderului din Superliga României și-a felicitat adversarul pentru victoria obținută, apoi a oferit câteva explicații despre evoluția sub așteptări a jucătorilor pe care îi pregătește. În plus, cipriotul a vorbit și despre lupta la titlu.
"A fost o înfrângere grea, ne cerem scuze fanilor. Am primit gol de la o fază fixă. Puteam înscrie în prima repriză, dar n-am reușit. După pauză am marcat, dar a fost offsaid. După ce am primit al doilea gol parcă am renunțat. Din prima zi jucătorii au fost mereu pe primul loc. Este o înfrângere grea, dar nu trebuie să uităm ce au făcut până acum. Câteodată mai ai și zile de genul.
Sunt mândru de jucătorii mei, nu trebuie să începem să-i blamăm, ci să luptăm. Sigur nu ne dorim să existe astfel de momente, în care să renunțăm. Sunt mândru de ei. Jucătorii sunt cei mai afectați, știm că n-am jucat bine, dar tot suntem pe primul loc. Este o lecție pentru mine, jucători, pentru toți. Am avut câteva oportunități în acest meci, dar problema noastră cea mai mare a fost când am primit al doilea gol. Trebuie să analizăm meciul și să corectăm lucrurile.
Sigur vom încerca să arătăm altfel. Felicitări Rapidului, felicitări și arbitrului. De multe ori când centralul merge la VAR, ia decizia pentru care este chemat, dar el a arătat personalitate. Când câștigi, nu trebuie să devii arogant, iar când pierzi nu trebuie să vezi totul negru. Întotdeauna suntem supărați când pierdem.
Domnul Gigi este de multă vreme în fotbal și înțelege că nu putem câștiga toate meciurile. Campionatul se joacă până la final, așa vedem noi lucrurile", a afirmat Elias Charalambous la finalul partidei.
Clasament play-off după înjumătățire
1. FCSB - 32p
2. Rapid - 28p*
3. CFR Cluj - 27p*
4. Universitatea Craiova - 23p**
5. Farul Constanța - 22p*
6. Sepsi OSK - 22p*
* - echipele au beneficiat de înjumătățire
** - Universitatea Craiova mai are un meci de jucat, cu FC U Craiova. Va intra cu 24 de puncte dacă face egal sau 25 de puncte dacă învinge.
VIDEO | Conferință de presă Elias Charalambous, după Rapid - FCSB 4-0
Urmăriți SPORT.RO și pe Google News